Vandag staan die skool baie sterker op 62 leerlinge en 5 leerkragte. Die skool word in sy eie geboue gehuisves. Die goeie akademiese standaard sluit ook in dat leerlinge rekenaarvaardig gemaak word in die skool se rekenaarsentrum.
Die gemeenskappe van Jagersfontein en Fauresmith dra die skool se belange so goed op die hart dat boere onlangs 100 skaapooitjies geskenk het en die skool nou sy eie boerdery bedryf.